Սա էլ դեռ ամբողջը չէ, պարզվել է, որ Սերժ Սարգսյանի եւ Կարեն Կարապետյանի աշխատանքի հանդեպ դրական գնահատական ունեցողների տարբերությունը չնչին է, պարզապես Սերժ Սարգսյանի աշխատանքը դրական գնահատողները 0.5 տոկոսային կետով ավելի շատ են: Ըստ կազմակերպության ներկայացուցչի ներկայացրած թվերի՝ հարցվածների 26.7 տոկոսը դրական է գնահատում ՀՀ նախագահի աշխատանքը, 26.2 տոկոսը՝ ՀՀ վարչապետ Կարեն Կարապետյանի աշխատանքը: Կարեն Կարապետյանի անձնական վարկանիշը նախորդ տարվա նոյեմբերի 85.1 տոկոսից գահավիժել է մինչեւ 57.3 տոկոս: